पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना के इस महासंकट में जहां लोग एक-एक बेड के लिए तरस रहे हैं। वहीं जिले के खेतड़ीनगर में एक ऐसा भी अस्पताल है जहां सरकार के नाकारापन की वजह से आज 150 से महज 20 बेड रह गए हैं। और कई तरह के ऑपरेशन करने वाली मशीनें कबाड़ बना दी गई हैं। यह अस्पताल 1970 के दशक में बनाया गया था। तब यह जयपुर के एसएमएस अस्पताल के बराबर की सुविधाओं वाला अस्पताल था।
यहां 120 बेड थे, 40 एक्सपर्ट डॉक्टर, तमाम सुविधाओं से सुसज्जित दो-दो ऑपरेशन थिएटर और हर प्रकार की जांच के लिए लैब थी। करीब 25 से अधिक ऑपरेशन और सभी जांचें यहां होती थी, लेकिन 2005 के बाद यहां से डॉक्टर व अन्य मेडिकल कर्मचारी रिटायर होते गए। केसीसी प्रोजेक्ट बंद हो गया और नतीजा आज यह अस्पताल भी दम तोड़ चुका है।
अब यहां महज बेड है। 10 से भी कम डॉक्टर हैं। ऑपरेशन थिएटर को कपड़ों से ढक दिया गया है। अस्पताल केंद्र सरकार के अधीन आता है, लेकिन आज सभी को मिलकर इसे शुरू करने के लिए प्रयास करने चाहिए।
ऐसा था यह अस्पताल 150 बेड थे, 40 डॉक्टर
अस्पताल में दो मेल, दो फिमेल, एक चिल्ड्रन, एक टीबी वार्ड व एक इंटेंसिव केयर यूनिट थी। जिनमें करीब 150 बेड थे। यहां फिजिसियन, एनेस्थिसिया, चाईल्ड स्पेशलिस्ट 2-2, टीबी एंड चैस्ट, डेंटल, ओर्थोपेटिक, ईएनटी सर्जन, गायनोकोलोजिस्ट, नेत्र रोग विशेषज्ञ एक-एक के अलावा करीब 25 से 30 एमबीबीएस डाॅक्टर थे। साथ ही छह इंचार्ज मेल नर्स, दो मैट्रन मेल नर्स थी, नौ लैब टेक्निशियन, 100 वार्ड बॉय-वार्ड आया व 40 के करीब सफाई कर्मचारी थे। 2 मेल वार्ड व 2 फिमेल वार्ड बाद में बनाएं गए।
आज यह हुई दुर्दशा 10% स्टाफ भी नहीं
अब यहां केसीसी अस्पताल व कोलिहान डिस्पेंशरी में सात स्थाई, चार अस्थाई डाक्टर, 14 नर्सिग स्टॉफ, तीन लैब टैक्निशियन, सात वार्ड आया, छह वार्ड बॉय, 11 सफाई कर्मचारी व चार अस्थाई कर्मचारी कार्यरत हैं। अस्पताल में मरीजों के उपाचार के लिए आधुनिक तकनीकी के ऑपरेश थियेटर, लेबोरट्री, एक्स-रे व ईसीजी मशीन की सभी सुविधाएं थी। अब ऑपरेशन थियेटर, फिमेल वार्ड-2, मेल वार्ड-2, टीबी बार्ड, चिर्ल्डन वार्ड बंद हो गए वही लेबोरट्री में भी जांचें कम हो रही है।
तब इस अस्पताल में रोज आधा दर्जन ऑपरेशन होते थे
अस्पताल के ऑपरेशन थियेटर में प्रतिदिन करीब आधा दर्जन ऑपरेशन हुआ करते थे। जिसमें आंख, नाक, कान गला, अपेंडिक्श, हरनिया, हाइड्रोशिल, गाल ब्लेडर, आंत, पाइल्स, फिशर, फिस्ट्यूला, सिजेरियन डिलेवरी, बच्चेदानी व शरीर की गाठों का ऑपरेशन हुआ करता था। थियेटर में उस समय की आधुनिक सर्जिकल लाईट, टेबल, पेसेंट मॉनिटर, ड्रर्स ट्रोली, एनेसथिसिया मशीन, इनफ्यूजन पंप, डिफिब्रीलेटर उपकरण करीब 16 साल से अस्पताल में रखे हुए धूल चाट रहे हैं।
भास्कर कॉल- यह अस्पताल केसीसी प्रोजेक्ट के तहत आता है। इसमें पूरा नियंत्रण केंद्र सरकार का है। अस्पताल की बदहाली इस तस्वीर में साफ दिखाई दे रही है। इसलिए आज हम जिम्मेदारों के वर्जन भी नहीं ले रहे। आज उन्हें चाहिए कि वे इसे हर हाल में शुरू करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn